
ДО ОБЩИНСКИ СЪВЕТ 
ГР.ПОМОРИЕ 

ДОКЛАДНА ЗАПИСКА
ОТ ИВАН АЛЕКСИЕВ – КМЕТ НА ОБЩИНА ПОМОРИЕ
ОТНОСНО: Решение на Общински съвет – Поморие за откриване на административно  производство за изменение на подробен устройствен план – план за регулация и план за улична регулация (ПУП-ПР и ПУР) на кв.69 по плана на гр. Поморие 
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
             Със заповед № 487/ 5.12.1988 г. на Председателя на Общински народен съвет – Поморие е одобрен кадастрален, регулационен и застроителен план на гр.Поморие, с който е отреден УПИ I (ПИ 57491.502.205 и ПИ 57491.502.536 по КК), в кв.69, с отреждане „за ОбНС, изложбена зала“. За квартала е предвидена вътрешно - квартална улица с о.т. 515а – о.т. 516, която не е реализирана. Налице е неприложена регулация.

             С влизане в сила на кадастралната карта и кадастралните регистри на гр.Поморие, одобрени със заповед № РД-17-36/29.04.2009г. на Изпълнителния директор на АГКК, за тази част от територията са нанесени поземлени имоти с идентификатори ПИ 57491.502.205, с НТП „За друг обществен обект, комплекс“, и ПИ 57491.502.536 по КК, с НТП „За алея“, територия „урбанизирана“. За ПИ с идентификатор 57491.502.205 е съставен акт за публична общинска собственост № 6926 от 18.06.2021г.

             Изготвено е задание по чл.125, ал.1 от ЗУТ и предложение съгласно чл. 134, ал. 1, т. 1 и т. 2 и ал. 2, т. 1 и т. 2 от ЗУТ за изменение на подробен устройствен план – план за регулация и план за улична регулация /ПУП-ПР и ПУР/ на кв. 69 по плана на гр.Поморие, с което отпада предвидената вътрешно - квартална улица с о.т. 515а – 516, регулационните линии на УПИ II, III, IV, VI и VII се провеждат по имотните граници на поземлените имоти по КК, променя се уличната регулация на УПИ I по улица с о.т.521-522-523, като ПИ с идентификатор 57491.502.536 по КК става част от уличната регулация и се предвиждат 11 нови паркоместа. 

            Със свое решение по т.7 от протокол № 16/ 05.09.2025г., ОЕСУТ е счел предложението за изменение на ПУП-ПР и ПУР за допустимо. 
            На основание чл.21, ал.1, т.11 от ЗМСМА, чл. 134, ал.1, т.1 и т.2 и ал.2, т.1 и т.2 от ЗУТ, предлагам Общински съвет Поморие да приеме следното
Р Е Ш Е Н И Е:
              На основание чл.21, ал.1, т.11 от ЗМСМА, чл. 134, ал.1, т.1 и т.2 и ал.2, т.1 и т.2 от ЗУТ, Общински съвет Поморие дава съгласие за изработване на проект за изменение на подробен устройствен план – план за регулация и план за улична регулация /ПУП-ПР и ПУР/ на кв. 69 по плана на гр.Поморие, с което отпада предвидената вътрешно - квартална улица с о.т. 515а – 516, регулационните линии на УПИ II, III, IV, VI и VII се провеждат по имотните граници на поземлените имоти по КК, променя се уличната регулация на УПИ I по улица с о.т.521-522-523, като ПИ с идентификатор 57491.502.536 по КК става част от уличната регулация и се предвиждат 11 нови паркоместа. 
Приложения: АПОС № 6926 от 18.06.2021г., задание по чл.125, ал.1 от ЗУТ и предложение за изменение на ПУП-ПР и ПУР; скица № 15-1195527-18.07.2025г., скица № 15-1242783-28.07.2025г. на СГКК Бургас, извадка от регулационен план на гр.Поморие от 1988 г., решение по т.7 от протокол № 16/ 05.09.2025г. на ОЕСУТ.
С уважение,

Иван Алексиев
Кмет на Община Поморие

